CELEX: 62012TB0341
Language: fi
Date: 2012-11-16 00:00:00
Title: Asia T-341/12 R: Unionin yleisen tuomioistuimen presidentin määräys 16.11.2012 — Evonik Degussa v. komissio (Väliaikainen oikeussuoja — Kilpailu — Sellaisen päätöksen julkaiseminen, jolla komissio toteaa, että kartellit tai muut yhteistoimintajärjestelyt kieltäviä säännöksiä on rikottu — Komissiolle tämän antaman yhteistyötiedonannon perusteella toimitettujen tietojen luottamuksellista käsittelyä koskevan pyynnön hylkääminen — Intressivertailu — Kiireellisyys — Fumus boni juris)

26.1.2013   
            
            
               FI
            
            
               Euroopan unionin virallinen lehti
            
            
               C 26/49
            
         Unionin yleisen tuomioistuimen presidentin määräys 16.11.2012 — Evonik Degussa v. komissio
   (Asia T-341/12 R)
   (Väliaikainen oikeussuoja - Kilpailu - Sellaisen päätöksen julkaiseminen, jolla komissio toteaa, että kartellit tai muut yhteistoimintajärjestelyt kieltäviä säännöksiä on rikottu - Komissiolle tämän antaman yhteistyötiedonannon perusteella toimitettujen tietojen luottamuksellista käsittelyä koskevan pyynnön hylkääminen - Intressivertailu - Kiireellisyys - Fumus boni juris)
   2013/C 26/100
   Oikeudenkäyntikieli: saksa
   
      Asianosaiset
   
   
      Kantaja: Evonik Degussa GmbH (Essen, Saksa) (edustajat: asianajajat C. Steinle, M. Holm-Hadulla ja C. von Köckritz)
   
      Vastaaja: Euroopan komissio (asiamiehet: C. Giolito, M. Kellerbauer ja G. Meessen)
   
      Oikeudenkäynnin kohde
   
   Hakemus kantajan tekemän luottamuksellista käsittelyä koskevan pyynnön hylkäämisestä 24.5.2012 annetun komission päätöksen K(2012) 3534 lopullinen (asia COMP/F/38.620 — Vetyperoksidi ja perboraatti) täytäntöönpanon lykkäämiseksi ja välitoimihakemus, jossa vaaditaan määräämään, että tiettyjä kantajaa koskevia tietoja käsitellään edelleen luottamuksellisesti julkaistaessa yksityiskohtaisempi versio [EY] 81 artiklan ja ETA-sopimuksen 53 artiklan mukaisesta menettelystä 3.5.2006 tehdystä komission päätöksestä K(2006) 1766 lopullinen (asia COMP/F/38.620 — Vetyperoksidi ja perboraatti) (EUVL L 353, s. 54).
   
      Määräysosa
   
   
               1)
            
            
               Evonik Degussa GmbH:n kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13.10.2011 annetun Euroopan komission puheenjohtajan päätöksen 2011/695/EU 8 artiklan nojalla tekemän luottamuksellista käsittelyä koskevan pyynnön hylkäämisestä 24.5.2012 annetun komission päätöksen K(2012) 3534 lopullinen (asia COMP/F/38.620 — Vetyperoksidi ja perboraatti) täytäntöönpanoa lykätään.
            
         
               2)
            
            
               Komissiota kielletään julkaisemasta internetsivustollaan tai muussa paikassa [EY] 81 artiklan ja ETA-sopimuksen 53 artiklan mukaisesta menettelystä seuraavia yrityksiä vastaan: Akzo Nobel NV, Akzo Nobel Chemicals Holding AB, EKA Chemicals AB, Degussa AG, Edison SpA, FMC Corporation, FMC Foret S.A., Kemira OYJ, L’Air Liquide SA, Chemoxal SA, Snia SpA, Caffaro Srl, Solvay SA/NV, Solvay Solexis SpA, Total SA, Elf Aquitaine SA ja Arkema SA 3.5.2006 tekemänsä päätöksen 2006/903 (asia COMP/F/38.620 — Vetyperoksidi ja perboraatti) sellainen versio, joka on kantajan osalta yksityiskohtaisempi kuin vuoden 2007 syyskuussa sen kilpailun pääosaston internetsivustolla julkaistu versio, ja antamasta kolmansille mahdollisuus tutustua tällaiseen versioon.
            
         
               3)
            
            
               Oikeudenkäyntikuluista päätetään myöhemmin.